kardosdrur/scandi-wiki huggingface dataset:
Brum

Brum (eller Tøf Tøf) er en britisk tv-serie for børn, som blev produceret fra 1991 til 2002 i 67 afsnit a 10 til 15 minutter. I Danmark blev serien vist i starten af 2000'erne omdøbt til Brum, som er den britiske originaltitel.

Handling
Alle afsnittene i serien tager udgangspunkt i, at den lille gule veteranbil Brum/Tøf Tøf sniger sig ud af veteranbilmuseet, uden ejeren opdager det, og begiver sig ud på eventyr. Det ender som regel med, at han hjælper et barn eller fanger nogle forbrydere, inden han vender tilbage til sin ejer, som ikke har bemærket, at han har været væk. Dog finder han altid en ny ting på bagsædet af Brum, som Brum har fået med sig fra sit eventyr.

Børneserier fra USA
Børneserier fra Storbritannien
Fiktive biler
Amerikanske tv-serier fra 1990'erne
Amerikanske tv-serier fra 2000'erne
Britiske tv-serier fra 1990'erne
Britiske tv-serier fra 2000'erne
Tv-programmer fra BBC
Retten i Grønland

Retten i Grønland () er første instans i vanskelige sager, der dermed ikke behandles i de 4 kredsretter på Grønland. Sager afgjort ved Retten i Grønland kan appelleres til Grønlands Landsret. 

Retten i Grønland er en ny institution, der er oprettet i forbindelse med retsreformen, der trådte i kræft ved nytåret 2010. Formålet med retsreformen var blandt andet at gøre kredsretterne uafhængige af landsretten, der tidligere bistod dem med vejledning.

Retten i Grønland varetager insolvenssager - f.eks. konkurs og gældssanering. Den varetager også registrering af rettigheder.

En part i en civil sag kan bede om at få henvist sagen til Retten i Grønland, hvis sagen har en meget indgribende betydning for vedkommende.

Eksterne henvisninger 

 Grønlands Domstole, eqqartuussivik.gl

Kildehenvisning 

Retsvæsen
Offentlige institutioner i Grønland
Švarnas af Litauen

Švarnas eller Shvarn (, , ), også kendt under sit kristne navn John (Ioann) var Storfyrste af Litauen (1267-1269), og Kniaz () af Chełm (1264-1269).

Švarnas, søn af Daniel Romanovych af Halytsj-Volynia, blev gift med en datter af kong Mindaugas af Litauen i 1255 eller 1254 og blev efterfølgende involveret i interne litauisk stridigheder. I 1262 hjalp han den litauisk hær mod Masurien.

Efter sin fars død i 1264 arvede han Chełm. For at hjælpe Vaišvilkas, den yngste søn af Mindaugas, at hævne sin fars død og genvinde storfyrstetitlen, modtog Švarnas Nowogródek.

Da Vaišvilkas vendte tilbage til klosterlivet i 1267, blev Švarnas Storfyrste af Litauen, men blev snart væltet af Traidenis. Švarnas døde i 1269 eller 1271 og blev begravet i Chełm, Polen.

Storfyrster fra Litauen
Johan Caspar Mylius

Johan Caspar (de) Mylius (født 22. oktober 1776 i Odense, død 15. september 1852 i København) var en dansk godsejer.

Han var søn af kancelliråd, vicelandsdommer på Fyn og Langeland Johan Jacob Mylius til Lindved og Ulrica Cathrine f. Rasch. Efter at han 1797 var blevet student, udnævntes han 1801 til premierløjtnant i artilleriet, avancerede 1803 til kaptajn og 1809 til kompagnichef, men tog allerede 1813 sin afsked for udelukkende at kunne ofre sig for sine godsers bestyrelse, idet han 1800 var blevet ejer af Kattrup, 1806 af Estruplund og 1812 af det tidligere baroni Villestrup. I besiddelse af stor forretningsdygtighed samt kapital og med et åbent blik for det fordelagtige i godskøb under de da for landbruget uheldige konjunkturer forøgede han stadig sine ejendomme, således købte han 1816 Årupgård, 1821 Ågård og 1831 Lystrup, ligesom han i dette år ved moderens død arvede Rønningesøgård, som han fik oprettet til stamhus; disse sine udstrakte ejendomme, hvortil hørte et stort kompleks af bøndergods, administrerede han med overlegen dygtighed. Mylius, der 1809 var blevet kammerjunker og 1840 kammerherre samt optaget i adelstanden, mødte 1838 i Viborg som stænderdeputeret for ejerne af komplette sædegårde.

9. maj 1815 var han blevet gift med Vilhelmine Christiane Ulrica Holstein (1. juni 1784 – 12. juni 1861), datter af gehejmekonferensråd Christian Frederik von Holstein til Rathlousdal. Mylius døde i København 15. september 1852.

Kilder 
 C.E.A. Schøller, "Johan Caspar Mylius", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Johan Caspar
Godsejere fra Danmark
Officerer fra Danmark
Personer fra Odense
Stænderdeputerede fra Nørrejylland
Personer i Dansk Biografisk Leksikon
Kammerherrer fra Danmark
Bibeskæftigelsesnævnet

Bibeskæftigelsesnævnet er et organ, der varetager en række opgaver vedrørende dommeres bibeskæftigelse, herunder behandling af ansøgninger fra dommere om tilladelse til at påtage sig fast indtægtsgivende bibeskæftigelse.

Bibeskæftigelsesnævnet blev oprettet pr. 1. januar 2007 som led i en ny regulering af dommeres bibeskæftigelse (lov nr. 537 af 8. juni 2006). Nævnets sekretariatsopgaver varetages af Højesteret.

Kildehenvisning 

Etableret i 2007
Danmarks retsvæsen
Christian Rasmussen

Christian Rasmussen er navnet på flere personer:

 Christian Rasmussen (1815-1894) (1815-1894) – dansk gårdejer og politiker, medlem af Folketinget og Landstinget
 Christian Rasmussen (præst) (1846-1918) – dansk præst, missionær og filolog
 Christian Rasmussen (1858-1916) (1858-1916) – dansk forretningsfører, medlem af Folketinget
 Christian Rasmussen (1898-1970) (1898-1970) – dansk husmand og politiker, medlem af Folketinget (fulde navn: Jens Christian Rasmussen)
 Christian Rasmussen (direktør) (1901-1973) – dansk direktør
 Christian Rasmussen (generalsekretær) - dansk præst, generalsekretær i Kristeligt Forbund for Studerende
 Christian Rasmussen (komponist) (1845-1908) - dansk komponist
Paul Feig

Paul S. Feig (født 17. september 1962) er en amerikansk filminstruktør, filmproducer, skuespiller og manuskriptforfatter. Feig er bedst kendt for at skabe det kritikerroste show, Freaks and Geeks og instruere flere episoder af The Office. Feig har været nomineret til to Emmy Awards for at skrive på Freaks and Geeks og tre for instruktionen på The Office.

Filmografi  
 The Heat (2013)

Eksterne henvisninger
 
DC Examiner

Filminstruktører fra USA
Filmproducere fra USA
Manuskriptforfattere fra USA
Opmaskning

Opmaskning er betegnelsen for et håndværk, hvor man reparerede især nylonstrømper.

Damestrømper af nylon dukkede op i USA i slutningen af 1930'erne, og kom til Danmark under, og især efter 2. verdenskrig.

Da disse strømper var temmelig kostbare, blev de ofte repareret, når de gik i stykker ved at der "løb en maske" eller der gik hul på dem.

I 1940'erne og 1950'erne opstod der derved mange små hjemmevirksomheder, opmaskningsforretninger (opmaskningscentraler), som foretog sådanne reparationer. Det var hovedsageligt hjemmegående kvinder, som drev disse forretninger. I nogle tilfælde, især i de større byer, kunne de have 2-3 andre damer til at hjælpe med opmaskningen.

Der blev i nogle byer afholdt korte private kurser, hvor man kunne lære håndværket. Nogle af de firmaer, som solgte opmaskemaskiner, afholdt også sådanne kurser. Man kunne også lære det hos en i forvejen etableret opmasker.

Kunderne mødte op i de private hjem med deres strømper, eller de kunne indleveres i butikker i byerne, fx i trikotageforretninger, som videresendte dem til reparation hos opmaskerne.

Reparationerne kunne enten laves i hånden med specielle nåle der mindede om hæklenåle, eller med særlige elektriske opmaskemaskiner. Disse maskiner kunne være af mærker som fx Vitos, Pierette eller Speedomask, hvoraf nogle blev produceret i Frankrig.

Prisen for at få lavet strømperne var i 1950'erne mellem 15 øre og 25 øre pr. løben maske.

Erhvervet uddøde i begyndelsen af 1970'erne, fordi nylonstrømper blev så billige, at det ikke kunne betale sig at få dem repareret. De blev ofte smidt væk, når de gik i stykker.

Kendskabet til erhvervet med opmaskning blev genoplivet i tv-serien Matador i 1970'erne, hvor Agnes i serien startede sin egen opmaskningsforretning.

Eksterne links 
Lundskov.dk (Det gamle Aarhus > Virksomheder > Strømper opmaskes)

Håndværk
Linda Cardellini

Linda Edna Cardellini (født 25 juni 1975) er en amerikansk tv-og-film-skuespillerinde. Hun er bedst kendt for sine roller som gymnasieeleven Lindsay Weir i Freaks and Geeks, som Velma Dinkley i live-action Scooby-Doo filmen, og som Samantha Taggart i Skadestuen. Karakteren Sarah Marshall i filmen Forgetting Sarah Marshall er løst baseret på hende.

Tidlige liv 
Cardellini blev født i Redwood City, Californien, som datter af Lorraine (født Hernan) og Wayne David Cardellini. Hun gjorde sin første offentlige optræden i en alder af 10, da hun sang i et skolestykke. Efter forestillingen, medvirkede hun i flere skole produktioner og begyndte at deltage i drama lektioner. Hun er uddannet fra den katolske St. Francis High School i 1993.

Personlige liv 
Cardellini gik Loyola Marymount University 's College of Kommunikation & Fine Arts, og tog sin eksamen i 2001 med en grad i teaterkunst.
Cardellini dannede par med hendes Freaks and Geeks medspiller Jason Segel i et par år efter showets aflysning. Hun nyder kunst (især af Margaret Keane) og går til kampsport.

Filmografi

Eksterne henvisninger 

 
 Linda Cardellini på TV.com
 Linda Cardellini på NBC (Skadestuen-programmet)
 'Back Pack'? They're out front now. USA Today.

Filmskuespillere fra USA
Tv-skuespillere fra USA
Børneskuespillere fra USA
John Francis Daley

John Francis Daley (født 20. juli 1985) er en amerikansk tv-og-film-skuespiller, sanger og filminstruktør, nogle gange krediteret som John Daley eller John Francis Daly. Han spiller Lance Sweets i serien Bones og spillede Sam Weir i NBC komedie-dramaet Freaks and Geeks fra 1999-2000. Han spiller keyboard og er sanger i bandet Dayplayer.

Tidlige liv 
Daley blev født i Wheeling, Illinois i USA til RF Daley, en skuespiller, og Nancy Daley, en klaverlærer. Han har optrådt i flere filmproduktioner med sin far.

Karriere 
Daley har spillet skuespil siden en alder af 9, da han blev castet som "Young Tommy" i den amerikanske og internationale turne af Broadway hittet The Who's Tommy. Han spillede Sam Weir i tv-serien Freaks and Geeks, og siden da har han arbejdet uafbrudt i tv, herunder serier såsom The Geena Davis Show, Boston Public, Regular Joe, Kitchen Confidential, Amys ret, og Spin City.

I 2001, instruerede han en kortfilm med titlen What Babies Do. Han skrev og medvirkede også i kortfilmkomedien Friday Night. I 2005 optrådte han i filmen Waiting ... og i Foxsitcomen Kitchen Confidential. I 2007 sluttede Daley sig til Fox dramaserieren Bones, hvor han skildrer psykologen Lance Sweets.

Filmografi

Film 
 Allerd Fishbein's in Love (2000)
 View from the Top (2003)
 Waiting... (2005)
 77 (2007)
 Burying the Ex (2008)

TV-film 
 The Kennedys (2001)
 The Call (2007)

Direct-to-DVD film 
 Clark and Michael (2006)

Fjernsyn 
 Freaks and Geeks (18 episoder, 1999-2000)
 Boston Public (5 episoder, 2000-2001)
 The Geena Davis Show (22 episoder, 2000-2001)
 The Ellen Show (1 episode, 2001)
 Spin City (1 episode, 2002)
 Regular Joe (5 episoder, 2003)
 Judging Amy (1 episode, 2004)
 Kitchen Confidential (13 episoder, 2005-2008)
 Stacked (1 episode, 2006)
 Bones (55 episoder, 2007-nu)

Eksterne henvisninger 

 
 

Tv-skuespillere fra USA
Filminstruktører fra USA
Natasha Melnick

Natasha Melnick (født 10. april 1984 i Los Angeles, Californien i USA) er en amerikansk tv-og-film- skuespiller. Hun er måske bedst kendt for sin skildring af Cindy Sanders på den korte NBC dramakomedie-serie Freaks and Geeks fra 1999-2000.

Melnick var en begavet elev, der bestod fra San Fernando High School i det sydlige Californien's San Fernando Valley, og blev indskrevet på universitetet i en alder af femten i efteråret 1999. Hendes filmarbejde inkluderer Disney's Forældrefælden, Go, Orange County, The Hillside Strangler, Everything or Nothing and God Thinks You're a Loser. Hun har også optrådt i serierne I den 7. himmel, Malcolm i midten, King of the Hill, Amys ret, Freaks and Geeks, Undeclared, Do Over, Life As We Know It, American Dad!, Boston Public og Family Guy.

Melnick er medlem af bandet "One Last Run". Hun er forlovet med Jeff Tucker, som er sanger og guitarist fra den alternative rock band Rock Kills Kid.

I 2000 blev hun nomineret til YoungStar Award Best Young Ensemble Cast – Television for: "Freaks and Geeks" (1999).

Eksterne henvisninger 

 

Skuespillere fra USA
Personer fra Los Angeles
Christian Rasmussen (1815-1894)

Christian Rasmussen (29. juni 1815 – 14. oktober 1894) var en dansk gårdejer og politiker.

Rasmussen var gårdejer i Ryslinge. Han vandt sig tidlig en stor anseelse på Fyn ved sin hæderlige karakter, sin dygtighed og sit besindige væsen, og han blev en meget dygtig sognefoged og et virksomt og nyttigt medlem af landøkonomiske og kommunale råd. Med det navn, han havde erhvervet sig, var det let at forudse, at han også måtte blive udset til politiske tillidsposter; men han holdt sig længe tilbage. Først i 1861 stillede han sig ved folketingsvalget i Sønder Broby og sejrede her over de to senere folketingsmænd, gårdejer Michael Pedersen og borgmester Christopher Krabbe. Ved valget til Rigsrådets Folketing i 1864 blev han imidlertid slået af pastor Vilhelm Birkedal, der den gang stod i sin fulde glans, men ved valget få måneder efter til Rigsdagens Folketing var det Rasmussen, der vandt sejr over Birkedal. Så under grundlovskampen i 1866 slog Sofus Høgsbro Rasmussen, og denne søgte ikke senere valg til Folketinget. Derimod valgtes han umiddelbart efter til medlem af Landstinget, og dette valg bekræftedes efter grundlovsrevisionen i oktober 1866. Ved omvalget i 1870 trak han sig tilbage, men udnævntes derefter den 12. december 1873 til kongevalgt medlem af tinget, hvor han sad til sin død 1894.

Nogen ivrig deltager i debatten var Rasmussen aldrig, men når han har talt, har det altid været sundt og godt. I udvalgene blev han rost han for flid og omhyggelighed. Han er en begavet bonde med et klart og praktisk Blik, og han var fra karakterens side en hædersmand. Der var noget så fast, så tillidsindgydende og nobelt over hele hans person, som man sjælden finder, og han blev mere en en gang udpeget som en type på en bonde af den bedste slags. Hans Ansigt er åbent og tiltalende, hans væsen mildt og beskedent, og hans skikkelse kraftig og skuttet. Både modstandere og meningsfæller ydede ham agtelse og hengivenhed, og han kunne let omgås alle. Alt hvad der er bram og brask, at opstyltethed og bulder hadede han, og selv gik han solidt og sindig samt helst ubemærket sin gang. Han nød megen anseelse i tinget, som valgte ham til medlem af Rigsretten.

Han blev far til politikerne Lars Christiansen og Rasmus Christiansen.

Kilder 
 Henrik Wulff, Den danske Rigsdag: Politiske Portræter af samtlige Rigsdagens Medlemmer 1879-81 , 1882.

Eksterne henvisninger 

Landmænd fra Danmark
Medlemmer af Rigsrådet (1855-1866)
Folketingsmedlemmer i 1860'erne
Landstingsmedlemmer i 1860'erne
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer i 1890'erne
Personer fra Fyn
Landstingsmedlemmer fra Højre (1881-1915)
Medlemmer af Rigsretten
Indvielseskors

Indvielseskors, viekors eller konsekrationskors er ofte et hjulkors, som maledes på væggene på de steder, hvor bispen ved kirkens indvielse stænkede vievand på væggen 12 steder svarende til de 12 disciple; undertiden indhugges der også fem indvielseskors i alterbordet, som symbol på Kristi fem sår.

Kilde 
 Frithiof Dahlby: Symboler i kirkens billedsprog, København 1985, 

Kirkearkitektur
Kors
Samm Levine

Samuel Franklin "Samm" Levine (født 12. marts 1982) er en amerikansk tv-og-film- skuespiller. Han er kendt for sin skildring af Neal Schweiber i NBC's korte serie Freaks and Geeks og PFC Hirschberg i hitfilmen Inglourious Basterds fra 2009.
Levine blev født i Chicago, Illinois, men opvokset i Fort Lee, New Jersey. Hans far er tandlæge (ligesom faren til hans karakter, Neal Schweiber i Freaks and Geeks). Levine er det yngste medlem af New Yorks Friars' Club. Han tilføjede et ekstra "M" til sit navn, fordi hans Actors Guild allerede havde en fortegnelse for en »Sam Levine".
Levine har fået tildelt rollen som en karakter i den sjette og sidste sæson af ABC's Lost kun som en lille rolle, som blev skrevet til ham af Lost-medskaberen Damon Lindelof. Lindelof har tilsyneladende i de sidste seks år sagt: "Jeg har tænkt mig at skrive noget til dig i showet'. Han spillede derefter rollen som en ekspedient i det tolvte afsnit kaldet " Everybody Loves Hugo. 
Levine er medspiller i internettet talkshowet Kevin Pollak's Chat Show.

Levine har optrådt i serier som Spin City, The Steve Harvey Show, Boston Public, Undeclared, Raising Dad, The Drew Carey Show, Dengang i 70'erne, Life as We Know It, That '70s Show, How I Met Your Mother, My Name Is Earl, Entourage, Veronica Mars og Family Guy. Hans film inkluderer Not Another Teen Movie, Club Dread, Pulse, Sydney White og Anderson's Cross.

Eksterne henvisninger 
 
 Bio på Freaks and Geeks officielle hjemmeside 

Tv-skuespillere fra USA
Christian Rasmussen (1898-1970)

Jens Christian Rasmussen (3. juni 1898 i Vinstrup, Sønder Asmindrup Sogn – 3. april 1970 i Holbæk) var en dansk statshusmand og politiker.

Han var valgt til Folketinget i Holbækkredsen for Socialdemokratiet.

Kilder 
 Opslag i Slægtsdatabasen

Tidligere folketingsmedlemmer fra Socialdemokraterne
Folketingsmedlemmer i 1900-tallet
Statshusmænd fra Danmark
Martin Starr

Martin Starr (født Martin James Pflieger Schienle, 30. juli 1982 Santa Monica, Californien i USA) er en amerikansk tv-og-film-skuespiller, kendt for sine roller som Bill Haverchuck i den kortlivede NBC komedie-drama-serie Freaks and Geeks og som romersk DeBeers i Starz komedieserien Party Down, samt for sine roller i filmene Knocked Up, Cheats, og Adventureland.

Filmografi 
 Spider-Man: No Way Home (2021)
 Spider-Man: Homecoming (2017)
 Knocked Up (2007)
  (2023), Japansk tv-serie

Eksterne henvisninger 
 

Filmskuespillere fra USA
Tv-skuespillere fra USA
Personer fra Californien
Bad Reputation

"Bad Reputation" er en rocksang af Joan Jett og først udgivet på hendes debutalbum med titlen Joan Jett i 1980.

Den var temaetsangen til det kortlivede anmelderroste tv-show Freaks and Geeks, samt hitshowet American Chopper. Den var også med i musikvideospilene Rock Band 2, Rock Band til iPhone OS, Rock Revolution og Band Hero som en spilbar bane. Den har været optrådt i film som Shrek, 10 Things I Hate About You, Baby Mama, Bad News Bears og Kick-Ass. Det bruges også som temasang til internetspillet Pat the NES Punk. 

I 2009 blev den kåret til den 29. bedste hardrocksang gennem alle tider af VH1 og var den højeste rangerede sang af en kvinde på listen.

Sange fra 1980
Laust Rasmussen (1850-1924)

Laust Rasmussen (ved dåben: Laurits) (21. november 1850 i Nollund – 14. december 1924 i Grindsted) var en dansk husmand og politiker.

Han var søn at gårdmand Rasmus Lauridsen og Else Thomsen (død 1910), fik kun en begrænset undervisning i landsbyskolen, blev hyrdedreng og karl på den fædrene gård og stod i snedkerlære 1870 og overtog som husmand og snedker Grindsted Gammelgård 1877. Især i provisorietiden efter 1885 blev han politisk vakt og holdt taler på egnen. Han var sognerådsmedlem fra 1886 til 1892 og folketingsmand for Bækkekredsen fra 1890 indtil 1917 (fra 1903: Grindstedkredsen), valgt først som tilhænger af Christen Berg, siden for Venstrereformpartiet og til slut for Venstre. Han havde sæde i Forsvarskommissionen 1902-08 og af tilsynsrådet for Kongeriget Danmarks Hypotekbank fra 1908.

Laust Rasmussen gav jernbanevæsenet sin særlige interesse, og han medvirkede til, at Grindsted blev et knudepunkt for jernbaner. Også paa andre områder fik han indflydelse. Han var 1907-12 ordfører for loven om skolebespisning, hvor han repræsenterede landbosynspunktet over for Peter Sabroe, var formand for fællesudvalget ved Retsplejelovens gennemførelse 1908 og medlem af Forsvarskommissionen 1902-08. Han var tro mod sit parti, men havde selvstændighed nok til fx at opponere mod salget af Dansk Vestindien i 1903 og 1916.

Han var tillige formand for Grindsted Afholdsforening 1883-88, for Grindsted Skyttekreds 1885-87 og fra 1904, medlem af repræsentantskabet for Wistofts Brandforsikring fra 1894.

1912 blev Laust Rasmussen gift med Andrea Hansigne Andersen fra Sjælland.

Han er begravet på Grindsted Kirkegård. Der findes et mindesmærke med portræt i Grindsted fra 1926. Han er også portrætteret på Oscar Matthiesens maleri af Den grundlovgivende Rigsdag 1915 (1923, Folketinget).

Kilder 
 Hans Jensen, "Laust Rasmussen", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Kraks Blaa Bog 1910

Landmænd fra Danmark
Tidligere folketingsmedlemmer fra Venstre
Folketingsmedlemmer i 1890'erne
Folketingsmedlemmer i 1900'erne
Folketingsmedlemmer i 1910'erne
Personer fra Grindsted
Personer i Kraks Blå Bog (afdøde)
Personer i Dansk Biografisk Leksikon
Ernst Gombrich

Sir Ernst Hans Josef Gombrich (født 30. marts 1909 i Wien, død 3. november 2001 i London) var en østrigsk-engelsk kunsthistoriker og kunstskribent.

Efter at have skrevet sin disputats i kunsthistorie ved Universität Wien i 1936, emigrerede han allerede samme år til London. Under 2. verdenskrig arbejdede han for BBC, og fra 1959-1976 var han leder af og professor ved Warburg Institute under University of London. 

I 1950 udkom første oplag af hans livsværk, Kunstens historie (The Story of Art; udg. på dansk 1953). Bogen, der beskriver kunstens historie fra de tidligste tider til modernismen, var oprindeligt tænkt som en undervisningsbog for børn, men endte med at blive en af de bedst sælgende kunstbøger gennem tiderne. Andre vigtige værker fra Gombrichs forfatterskab er Meditations on a Hobby Horse (1963), Symbolic Images (1972) og The Sense of Order (1979). Han kredsede i sine værker om vesteuropæisk kunst, særligt med vægt på italiensk kunst fra renæssancen. 

Han blev fellow ved British Academy i 1960, modtog i 1977 Pour le Mérite og indvalgtes i 1981 som udenlandsk medlem af Kungliga Vetenskapsakademien.

Eksterne henvisninger 
The Gombrich Archive 

Kunsthistorikere fra Østrig
Professorer fra Østrig
Personer fra Wien
Faglitterære forfattere fra England
Personer tildelt Commander of the Order of the British Empire
Hósvík

Hósvík er en bygd på østsiden af Streymoy på Færøerne. Bygden var indtil 2004 selvstændig kommune, men herefter blev Hósvík en del af den nye storkommune, Sunda kommuna.

Navnet Hósvík menes at stamme fra det gammelnordiske navn Tórsvík (Þórsvík), på dansk Thorsvig.

Erhvervsliv 
P/F Thor, som er det største rederi på Færøerne, hører hjemme i Hósvík.

Eksterne henvisninger 

 Færøsk side om Hósvík – på dansk

Referencer 

Byer på Færøerne
Streymoy